
Mannau, Lleoedd a Pherthyn: yr Hwb Cymunedol 

Tudalen 1 - Canllaw Asesu: Grantiau Prosiectau (£30,000)
Tudalen 8 - Canllaw Asesu: Grantiau Sbarduno (£500-£5000)
Tudalen 13 - Canllaw Asesu: Bwrsarïau (Hyd at £1000)

Canllaw Asesu: Grantiau Prosiectau (£30,000)

Mae’r dudalen hon yn cynnwys gwybodaeth fanwl am bob un o feini prawf y Grantiau Prosiectau. Lluniwyd y canllaw hwn er mwyn helpu ymgeiswyr ac aelodau’r panel wrth ysgrifennu a sgorio cynigion. Dylech ddarllen y canllaw hwn yn ofalus. Ar ôl i chi wneud hyn, gallwch wneud cais i'r cynllun hwn gan ddefnyddio ffurflen ar-lein sydd ar gael drwy ein gwefan.

Trosolwg o’r Meini prawf
Nod y cynllun Grantiau Prosiectau yw ariannu prosiectau sylweddol, cydweithredol rhwng o leiaf un sefydliad OLlAA (Orielau, Llyfrgelloedd, Archifau ac Amgueddfeydd) + Threftadaeth ac un grŵp cymunedol. Mae’r grantiau hyn yn helpu i gefnogi ymchwil manwl, datblygu sgiliau, a chreu adnoddau parhaus sy’n adlewyrchu lleisiau a phrofiadau amrywiol.
Bydd ceisiadau yn cael eu hasesu yn ôl y pum maen prawf canlynol:
· Angen
· Cynhwysiant, Cyfranogiad a Gweithio mewn Partneriaeth
· Cynulleidfaoedd, Ymgysylltu ac Effaith
· Rhannu Gwybodaeth 
· Cyflenwi a Rheoli 


Bydd pob maen prawf yn cael ei sgorio fel a ganlyn: 
	Sgôr    
	Statws 

	1 
	Gwael 

	2 
	Isel 

	3 
	Da 

	4 
	Ardderchog 

	5 
	Rhagorol 


 
Mae’r meini prawf yn cael eu pwysoli’n gyfartal. Mae rhagor o wybodaeth am bob un wedi’i nodi isod. Nid yw’r wybodaeth yn gwbl gynhwysfawr: mae’n bosibl na fydd ateb rhagorol yn ymdrin â phob un o’r pwyntiau y cyfeirir atynt, a/neu gall ymdrin â phwyntiau eraill fel sy’n briodol i’r ymgeisydd a’r prosiect.
Fodd bynnag, dylai’r wybodaeth isod helpu ymgeiswyr i ysgrifennu cynigion llwyddiannus a bydd hefyd yn helpu pob aelod o’r panel i asesu’r cynigion.

Angen
Defnyddiwch yr adran hon i esbonio’r her, bwlch, maes ymchwil neu gyfle penodol mae eich prosiect yn ceisio mynd i’r afael ag ef. Rydym am ddeall pa mor berthnasol yw eich cynnig, i ba raddau mae’r mater dan sylw yn un brys, a sut bydd yn creu newid ystyrlon i’r gymuned/cymunedau a’r sefydliad(au) OLlAA + Threftadaeth sy’n gysylltiedig.
Gallech ddisgrifio’r canlynol:
· Mater brys yn eich cymuned neu sefydliad y mae angen gweithredu ar y cyd i fynd i’r afael ag ef. Gallai hyn fod yn ddiffyg cynrychiolaeth, rhwystrau i fynediad, neu’r angen am ddulliau gweithredu newydd i fynd i’r afael â chynhwysiant, cynaliadwyedd, neu ymgysylltu.
· Bwlch sgiliau neu gyfyngiadau o ran adnoddau sy’n atal eich sefydliad neu grŵp cymunedol rhag cyflawni gwaith sy’n cael effaith. Er enghraifft, efallai byddwch am gael cymorth ym maes ymgysylltu digidol, dulliau cyd-ddylunio, neu ddehongli cynhwysol.
· Cyfle strategol i adeiladu ar waith diweddar (fel prosiect Sbarduno), ymateb i fenter leol neu genedlaethol, neu ddylanwadu ar bartneriaeth neu ffrwd ariannu sy’n sensitif o ran amser.
· Blaenoriaeth wedi’i harwain gan y gymuned sydd wedi dod i’r amlwg ar ôl ymgynghori neu ar sail profiadau bywyd, ac mae eich prosiect mewn sefyllfa unigryw i roi sylw iddi.
Gallech hefyd esbonio:
· Pam mae’n rhaid i’r gwaith hwn gael ei wneud nawr, a beth yw’r risgiau neu pha gyfleoedd fydd yn cael eu colli os bydd unrhyw oedi.
· Sut bydd y grant yn datrys neu’n datrys yn rhannol yr her, a pha werth bydd yn ei greu yn y tymor hir.
· Unrhyw dystiolaeth sy’n cefnogi eich achos, fel adborth gan y gymuned, dogfennau strategol, neu lythyrau o gefnogaeth.
Bydd gan bob partneriaeth anghenion gwahanol. Defnyddiwch yr ymateb hwn i ddangos i ni sut bydd eich prosiect yn gwneud gwahaniaeth – nawr ac yn y dyfodol.

Cynhwysiant, Cyfranogiad a Gweithio mewn Partneriaeth
Defnyddiwch yr adran hon i esbonio sut bydd eich prosiect yn rhoi lle canolog i gynhwysiant, cydraddoldeb, a chydweithio ystyrlon yn ystod y broses ddylunio a chyflenwi. Rydym am ddeall sut bydd eich partneriaeth yn gweithio yn ymarferol, a sut bydd lleisiau’r gymuned yn llunio’r prosiect ac yn elwa arno. Mae hefyd yn bwysig dangos sut mae’r holl bartneriaid wedi cyfrannu at ddatblygiad y cais. 
Gallech ddisgrifio’r canlynol:
· Sut cafodd eich partneriaeth ei sefydlu a sut mae pob partner – boed yn sefydliad OLlAA neu’n grŵp cymunedol – yn dod â gwybodaeth, profiad, neu rwydweithiau unigryw i’r prosiect.
· Sut bydd penderfyniadau yn cael eu gwneud, gan gynnwys sut bydd grym a chyfrifoldeb yn cael eu rhannu ar draws y bartneriaeth. A fydd yna grŵp llywio, cyd-arweinwyr, neu unrhyw strwythurau cydweithredol eraill?
· Sut byddwch chi’n sicrhau cyfranogiad cynhwysol, yn enwedig ar gyfer unigolion neu grwpiau sydd o bosibl yn wynebu rhwystrau i ymgysylltu. Gallai hyn gynnwys lleoliadau hygyrch, deunyddiau wedi’u cyfieithu neu amserlenni hyblyg.
· Sut bydd aelodau’r gymuned yn cael eu cydnabod a’u gwerthfawrogi, gan gynnwys rolau cyflogedig, honoraria, neu fathau eraill o gydnabyddiaeth. A fydd cyfranogwyr yn cymryd rhan yn y broses o gyd-ddylunio, cyflenwi, neu werthuso?
· Sut byddwch chi’n meithrin ymddiriedaeth ac yn cynnal cysylltiadau, yn enwedig os yw eich prosiect yn gweithio gyda chymunedau sydd wedi’u tangynrychioli yn hanesyddol mewn meysydd treftadaeth.
Gallech hefyd esbonio:
· Sut bydd eich prosiect yn adlewyrchu lleisiau a phrofiadau amrywiol y cymunedau sy’n gysylltiedig ac yn ymateb iddynt.
· Sut byddwch chi’n monitro ac yn addasu eich dull gweithredu o ran cynhwysiant a chyfranogiad wrth i’r prosiect ddatblygu.
· Unrhyw hyfforddiant, cefnogaeth, neu adnoddau a fydd yn helpu partneriaid a chyfranogwyr i ymgysylltu’n llawn ac yn gydradd.
Mae pob partneriaeth yn wahanol. Defnyddiwch yr ymateb hwn i ddangos sut bydd eich prosiect yn cael ei llunio gan y bobl mae’r prosiect ar ei gyfer - a sut bydd yn gadael gwaddol o gydweithio a chynhwysiant.

Cynulleidfaoedd, Ymgysylltu ac Effaith
Ein diffiniad o effaith yw’r “cyfraniad amlwg mae prosiect yn ei wneud.” Defnyddiwch yr adran hon i ddweud wrthym pam/sut mae eich prosiect yn mynd i newid pethau: i chi, eich sefydliadau /grwpiau cymunedol, eich defnyddwyr a’ch cynulleidfaoedd, y sector ehangach, neu gymdeithas. Rydym am ddeall pa wahaniaeth fydd eich cynnig yn ei wneud, a pha newid all ddeillio o’r prosiect, ac ar gyfer pwy.
Esboniwch sut bydd eich prosiect yn rhoi lle canolog i’w gynulleidfaoedd – rhai presennol a rhai newydd – drwy ymgysylltu a chyfranogi mewn ffordd ystyrlon. Rydym am ddeall sut rydych wedi adnabod eich cynulleidfaoedd, sut byddwch yn gweithio gyda nhw, a pha wahaniaeth bydd y prosiect yn ei wneud iddynt ac i’ch sefydliad neu bartneriaeth.
Gallech ddisgrifio’r canlynol:
· Pwy yw eich cynulleidfaoedd, a sut rydych wedi eu hadnabod – drwy ymgynghori, prosiectau blaenorol, profiadau bywyd, neu wybodaeth leol.
· A yw eich prosiect yn cyrraedd cynulleidfaoedd newydd, yn cryfhau’r berthynas â chynulleidfaoedd presennol, neu’r ddau.
· Beth sy’n bwysig i’ch cynulleidfaoedd, a sut bydd eich prosiect yn adlewyrchu eu diddordebau, anghenion, neu flaenoriaethau.
· Pa fathau o weithgareddau ymgysylltu rydych chi’n eu cynllunio – fel gweithdai, digwyddiadau, arddangosfeydd, cynnwys digidol, neu sesiynau creu ar y cyd – a sut bydd y rhain yn gynhwysol, yn hygyrch ac yn berthnasol.
· Sut byddwch chi’n cefnogi cyfranogiad – drwy waith allgymorth, hwyluso, rhoi cymorth mynediad, neu ddileu’r rhwystrau sy’n atal pobl rhag cymryd rhan.
Gallech hefyd esbonio:
· Pa newid cadarnhaol bydd eich prosiect yn ei greu – fel meithrin hyder, sgiliau newydd, cryfhau cysylltiadau, neu roi mwy o amlygrwydd i straeon sydd wedi’u tangynrychioli.
· Sut bydd eich sefydliad neu bartneriaeth yn datblygu – drwy ffyrdd newydd o weithio, cysylltiadau agosach â’r gymuned, neu arferion mwy cynhwysol.
· Sut byddwch chi’n gwerthuso effaith y prosiect – drwy adborth, myfyrio, neu fathau eraill o ddysgu.

Rhannu Gwybodaeth	
Defnyddiwch yr adran hon i esbonio sut bydd eich prosiect yn arwain at ddysgu, sgiliau, a mewnwelediadau newydd – a sut byddwch chi’n sicrhau bod y wybodaeth hon yn cael ei rhannu mewn ffordd ystyrlon a hygyrch gyda phobl eraill. Rydym am ddeall sut bydd eich prosiect yn cyfrannu at arferion ehangach ar draws y sectorau OLlAA, Treftadaeth a chymunedol, a sut bydd ei waddol yn ymestyn y tu hwnt i oes y grant.
Gallech hefyd ddisgrifio:
· Pa wybodaeth neu sgiliau rydych chi’n disgwyl eu gwella – boed hynny drwy gyd-ddylunio, ymgysylltu â’r gymuned, ymarfer creadigol, hyfforddiant, gwerthuso, neu weithio mewn partneriaeth.
· Sut bydd eich tîm neu sefydliad yn datblygu – drwy ddulliau gweithredu, adnoddau, neu ffyrdd newydd o weithio y gellir eu rhoi ar waith mewn prosiectau yn y dyfodol.
· Sut bydd partneriaid neu chyfranogwyr yn y gymuned yn meithrin sgiliau newydd neu hyder, a sut byddwch chi’n cefnogi hyn yn ystod ac ar ôl y prosiect.
Gallech hefyd esbonio:
· Sut byddwch chi’n rhannu’r hyn rydych chi wedi’i ddysgu – drwy ddigwyddiadau, pecynnau cymorth, adroddiadau, arddangosfeydd, adnoddau digidol, neu allbynnau eraill?
· Gyda phwy y byddwch chi’n rhannu hyn – fel sefydliadau OLlAA + Threftadaeth, grwpiau cymunedol, rhwydweithiau, neu chyllidwyr eraill.
· Sut byddwch chi’n gwneud eich allbynnau yn hygyrch ac yn ddefnyddiol – drwy fformatau cynhwysol, mynediad agored, neu ddulliau rhannu creadigol.
· Sut bydd rhannu’r wybodaeth hon yn helpu eraill i adeiladu ar eich gwaith, a sut bydd yn cyfrannu at waddol cynaliadwy ar gyfer y prosiect.


Cyflenwi a Rheoli 
[bookmark: _Hlk208312610]Defnyddiwch yr adran hon i esbonio sut bydd eich prosiect yn cael ei gyflenwi’n effeithlon ac yn gyfrifol. Rydym am ddeall sut bydd eich tîm yn gweithio gyda’i gilydd, sut bydd cynnydd yn cael ei fonitro, a sut byddwch chi’n ymateb i’r heriau.
Gallech ddisgrifio’r canlynol:
· Rolau a chyfrifoldebau pob partner neu aelod o’r tîm, gan gynnwys pwy fydd yn arwain ar gydlynu’r prosiect, ymgysylltu â’r gymuned, cyflenwi, gwerthuso, ac adrodd. Pwy sydd â chyfrifoldeb cyffredinol dros y prosiect, a fydd unrhyw aelodau staff newydd yn cael eu cyflogi? Os felly, sut byddant yn cael eu talu?
· Sut bydd eich prosiect yn cael ei reoli o ddydd i ddydd, gan gynnwys dulliau cyfathrebu rhwng partneriaid, prosesau gwneud penderfyniadau, a sut byddwch chi’n sicrhau bod y prosiect yn cadw ar y trywydd iawn.
· Sut byddwch yn olrhain cynnydd, gan gynnwys unrhyw adnoddau neu ddulliau byddwch chi’n eu defnyddio i fonitro llinellau amser, cyllidebau, ac allbynnau.
· Sut byddwch chi’n nodi a rheoli risgiau, fel oedi, newidiadau o ran capasiti, neu heriau wrth ymgysylltu â’r gymuned—a pha gynlluniau wrth gefn sydd gennych.
· Rhowch resymeg ar gyfer unrhyw wariant heblaw am wariant ar staff y mae ei angen arnoch i gyflenwi eich prosiect, a sut rydych chi’n bwriadu cael gafael ar unrhyw adnoddau mae eu hangen arnoch, os nad yw’r rhain ar gael i chi ar hyn o bryd. 
Gallech wneud y canlynol hefyd:
· Llenwi’r tabl cerrig milltir gan nodi o leiaf tri phwynt allweddol yn llinell amser eich prosiect. Ar gyfer pob carreg filltir, dylech gynnwys teitl, dyddiad, a disgrifiad byr o’r gweithgareddau neu allbynnau sy’n ddisgwyliedig erbyn yr adeg honno.
· Llenwi taenlen y gyllideb, gan sicrhau ei bod yn cyfateb â chynllun eich prosiect a’i bod yn cynnwys yr holl gostau perthnasol (e.e. amser staff, deunyddiau, llogi ystafelloedd/canolfannau, cymorth mynediad, gwerthuso). 

Canllaw Asesu: Grantiau Sbarduno (£500-£5000)

Mae’r dudalen hon yn cynnwys gwybodaeth fanwl am bob un o feini prawf y Grantiau Sbarduno. Lluniwyd y canllaw hwn er mwyn helpu ymgeiswyr ac aelodau’r panel wrth ysgrifennu a sgorio cynigion. Dylech ddarllen y canllaw hwn yn ofalus. Ar ôl i chi wneud hyn, gallwch wneud cais i'r cynllun hwn gan ddefnyddio ffurflen ar-lein sydd ar gael drwy ein gwefan.
Trosolwg o’r Meini Prawf
Nod y cynllun Grantiau Sbarduno yw cefnogi prosiectau archwiliadol, ‘cam cyntaf’, sy’n sbarduno syniadau a dulliau newydd o ymgysylltu’r gymuned â threftadaeth. Mae’r grantiau hyn ar gyfer grwpiau cymunedol a sefydliadau OLlAA (Orielau, Llyfrgelloedd, Archifau, ac Amgueddfeydd) sydd am dreialu cysyniadau, creu partneriaethau, neu dreialu gweithgareddau. 
Bydd ceisiadau yn cael eu hasesu yn ôl y pedwar maen prawf canlynol:
· Angen
· Cynhwysiant, Cyfranogiad a Gweithio mewn Partneriaeth
· Cynulleidfaoedd, Ymgysylltu ac Effaith
· Cyflenwi a Rheoli 
Bydd pob maen prawf yn cael ei sgorio fel a ganlyn: 
	Sgôr    
	Statws 

	1 
	Gwael 

	2 
	Isel 

	3 
	Da 

	4 
	Ardderchog 

	5 
	Rhagorol 


 
Mae’r meini prawf yn cael eu pwysoli’n gyfartal. Mae rhagor o wybodaeth am bob un wedi’i nodi isod. Nid yw’r wybodaeth yn gwbl gynhwysfawr: mae’n bosibl na fydd ateb rhagorol yn ymdrin â phob un o’r pwyntiau y cyfeirir atynt, a/neu gall ymdrin â phwyntiau eraill fel sy’n briodol i’r ymgeisydd a’r prosiect.
Fodd bynnag, dylai’r wybodaeth isod helpu ymgeiswyr i ysgrifennu cynigion llwyddiannus a bydd hefyd yn helpu pob aelod o’r panel i asesu’r cynigion.

Angen
Defnyddiwch yr adran hon i esbonio’r her, bwlch, cyfle, neu faes ymchwiliad mae eich prosiect yn ceisio mynd i’r afael ag ef. Rydym am ddeall pam mae’r gwaith hwn yn bwysig nawr, a sut bydd yn sbarduno syniadau newydd, yn adeiladu momentwm, neu’n datgloi potensial eich sefydliad, cymuned, a/neu’r dreftadaeth rydych chi’n gofal amdani yn y dyfodol.
Gallech ddisgrifio’r canlynol:
· Mater brys neu gyfle sydd wedi dod i’r amlwg yn eich cymuned neu sefydliad – fel diffyg cynrychiolaeth, rhwystrau i fynediad, neu’r angen am ddulliau gweithredu newydd i fynd i’r afael â chynhwysiant, cynaliadwyedd, neu ymgysylltu.
· Bwlch sgiliau, cyfyngiadau o ran adnoddau, neu her sefydliadol sy’n eich atal rhag treialu syniadau newydd neu gyrraedd cynulleidfaoedd newydd.
· Cyfnod o newid, fel partneriaeth newydd, newid ym mlaenoriaethau’r gymuned, neu gyfle sy’n sensitif o ran amser i roi cynnig ar rywbeth newydd.  
· Blaenoriaeth wedi’i harwain gan y gymuned sydd wedi dod i’r amlwg ar ôl ymgynghori neu ar sail profiadau bywyd, y mae eich prosiect mewn sefyllfa unigryw i roi sylw iddi.
Gallech hefyd esbonio:
· Pam mae angen i’r gwaith hwn ddigwydd nawr – a beth yw’r risgiau, pa gyfleoedd fydd yn cael eu colli os bydd unrhyw oedi neu os na fydd yn digwydd.
· Sut bydd y Grant Sbarduno yn eich helpu i gymryd cam cyntaf, treialu cysyniad, neu feithrin hyder ac adeiladu capasiti ar gyfer gwaith yn y dyfodol.
· Pa werth neu ddysgu tymor hir fyddai’n gallu deillio o’r prosiect – i’ch sefydliad chi, eich cymuned, neu’r sector treftadaeth ehangach.
· Unrhyw dystiolaeth sy’n cefnogi eich achos, fel adborth gan y gymuned, cynlluniau strategol, neu fyfyrdodau ar sail gwaith blaenorol.
Bydd pob prosiect Sbarduno yn edrych yn wahanol. Defnyddiwch yr adran hon i ddangos i ni sut mae eich prosiect yn ymateb i angen real ac amserol – a sut gallai’r grant bach hwn wneud gwahaniaeth mawr.

Cynhwysiant, Cyfranogiad a Gweithio mewn Partneriaeth
Defnyddiwch yr adran hon i esbonio sut bydd eich prosiect yn gynhwysol, yn gydweithredol, ac yn canolbwyntio ar y gymuned. Rydym am ddeall sut byddwch chi’n sicrhau bod y bobl a’r cymunedau rydych yn bwriadu gweithio gyda nhw yn cael eu cynnwys mewn ffordd ystyrlon yn y broses o lunio a chyflenwi’r prosiect – a sut bydd eu cyfraniadau yn cael eu cydnabod, eu gwerthfawrogi, a lle bo’n briodol, sut byddant yn cael eu talu. 
Gallech ddisgrifio’r canlynol:
· Sut byddwch chi’n meithrin ymddiriedaeth ac yn cynnal cysylltiadau gyda’r gymuned/cymunedau rydych chi’n dymuno ymgysylltu â nhw – yn enwedig y cymunedau hynny nad ydynt fel arfer yn teimlo eu bod yn cael eu cynrychioli neu eu cynnwys yn y byd ymchwil.
· Sut byddwch chi’n creu cyfleoedd hygyrch a chroesawgar i bobl gymryd rhan – gan gynnwys unrhyw gamau y byddwch chi’n eu cymryd i ddileu’r rhwystrau sy’n eu hatal rhag cymryd rhan.
· Sut byddwch chi’n sicrhau bod y broses benderfyniadau yn cael ei rhannu, a bod lleisiau’r gymuned yn cael eu clywed ac y gweithredir ar eu sail drwy gydol y prosiect.
· Sut byddwch chi’n gweithio mewn partneriaeth â sefydliadau neu grwpiau eraill, a beth mae pob partner yn ei gyfrannu i’r broses gydweitho.
Gallech hefyd esbonio:
· Sut bydd eich prosiect yn cael ei reoli a’i drefnu – gan gynnwys pwy sy’n gyfrifol am beth, a sut bydd penderfyniadau yn cael eu gwneud.
· Sut bydd mewnbwn unigolion a grwpiau yn cael ei werthfawrogi - er enghraifft, cyd-ddylunio, arwain ar y cyd, neu gydweithio creadigol.
· A fydd pobl yn cael eu cydnabod am roi eu hamser a’u harbenigedd, ac os felly, sut? - er enghraifft, rolau cyflogedig, honoraria, neu fathau eraill o gefnogaeth.
· Unrhyw brofiad perthnasol sydd gan eich tîm neu bartneriaid o ran arferion cynhwysol neu gyfranogol.

Cynulleidfaoedd, Ymgysylltu ac Effaith
Ein diffiniad o effaith yw’r “cyfraniad amlwg mae prosiect yn ei wneud.” Defnyddiwch yr adran hon i ddweud wrthym pam/sut mae eich prosiect yn mynd i newid pethau: i chi, eich sefydliadau /grwpiau cymunedol, eich defnyddwyr a’ch cynulleidfaoedd, y sector ehangach, neu gymdeithas. Rydym am ddeall pa wahaniaeth fydd eich cynnig yn ei wneud, a pha newid all ddeillio o’r prosiect, ac ar gyfer pwy.
Esboniwch sut bydd eich prosiect yn rhoi lle canolog i’w gynulleidfaoedd – rhai presennol a rhai newydd – drwy ymgysylltu a chyfranogi mewn ffordd ystyrlon. Rydym am ddeall sut rydych chi wedi penderfynu ar eich cynulleidfaoedd, sut byddwch chi’n gweithio gyda nhw, a pha wahaniaeth bydd y prosiect yn ei wneud iddynt ac i’ch sefydliad neu bartneriaeth.
Gallech ddisgrifio’r canlynol:
· Pwy yw eich cynulleidfaoedd, a sut rydych wedi eu hadnabod – drwy ymgynghori, prosiectau blaenorol, profiadau bywyd, neu wybodaeth leol.
· Pam mae’r cynulleidfaoedd hyn yn bwysig i’ch prosiect – a sut byddant yn elwa ar gymryd rhan. 
· Sut byddwch chi’n cyrraedd y cynulleidfaoedd hyn ac yn ymgysylltu â nhw – gan gynnwys unrhyw ddulliau gweithredu penodol o ran hygyrchedd, perthnasedd, neu gynhwysiant.
· Pa newid neu effaith rydych chi’n gobeithio ei gweld – yn eich sefydliad, eich cymuned, neu’r sector treftadaeth ehangach.

Gallech hefyd esbonio:
· Pa wahaniaeth gallai’r prosiect ei wneud petai’n cael ei ariannu - er enghraifft, creu cysylltiadau newydd, meithrin hyder, gwella mynediad, neu ffyrdd newydd o weithio.
· Sut byddwch chi’n gwybod a yw’r prosiect wedi gwneud gwahaniaeth – gan gynnwys unrhyw gynlluniau i fyfyrio, gwerthuso, neu ddysgu.
· Unrhyw dystiolaeth neu fewnwelediad sy’n cefnogi eich dull gweithredu – fel adborth, data, neu phrofiad ar sail gwaith blaenorol.

Cyflenwi a Rheoli 

Defnyddiwch yr adran hon i esbonio sut bydd eich prosiect yn cael ei gyflenwi’n effeithlon ac yn gyfrifol. Rydym am ddeall sut bydd eich tîm yn gweithio gyda’i gilydd, sut bydd cynnydd yn cael ei fonitro, a sut byddwch chi’n ymateb i’r heriau.
Gallech ddisgrifio’r canlynol:
· Rolau a chyfrifoldebau pob aelod o’r tîm, gan gynnwys pwy fydd yn arwain ar gydlynu’r prosiect, ymgysylltu â’r gymuned, cyflenwi, gwerthuso, ac adrodd. Pwy sydd â chyfrifoldeb cyffredinol dros y prosiect, a fydd unrhyw aelodau staff newydd yn cael eu cyflogi? Os felly, sut byddant yn cael eu talu?
· Sut bydd eich prosiect yn cael ei reoli o ddydd i ddydd, gan gynnwys dulliau cyfathrebu rhwng partneriaid, prosesau gwneud penderfyniadau, a sut byddwch chi’n sicrhau bod y prosiect yn cadw ar y trywydd iawn.
· Sut byddwch chi’n olrhain cynnydd, gan gynnwys unrhyw adnoddau neu ddulliau byddwch chi’n eu defnyddio i fonitro llinellau amser, cyllidebau, ac allbynnau.
· Sut byddwch chi’n nodi a rheoli risgiau, fel oedi, newidiadau o ran capasiti, neu heriau – a pha gynlluniau wrth gefn sydd gennych yn eu lle.
· Rhowch resymeg ar gyfer unrhyw wariant heblaw am wariant ar staff y mae ei angen arnoch i gyflenwi eich prosiect, a sut rydych chi’n bwriadu cael gafael ar unrhyw adnoddau mae eu hangen arnoch, os nad yw’r rhain ar gael i chi yn barod. 
Gallech wneud y canlynol hefyd:

· Llenwi’r tabl cerrig milltir gan nodi o leiaf tri phwynt allweddol yn llinell amser eich prosiect. Ar gyfer pob carreg filltir, dylech gynnwys teitl, dyddiad, a disgrifiad byr o’r gweithgareddau neu allbynnu sy’n ddisgwyliedig erbyn yr adeg honno.
· Llenwi taenlen y gyllideb, gan sicrhau ei bod yn cyfateb â chynllun eich prosiect a’i bod yn cynnwys yr holl gostau perthnasol (e.e. amser staff, deunyddiau, llogi ystafelloedd/canolfannau, cymorth mynediad, gwerthuso). 

Canllaw Asesu: Bwrsarïau (Hyd at £1000)

Mae’r dudalen hon yn cynnwys gwybodaeth fanwl am bob un o feini prawf asesu’r Bwrsarïau. Lluniwyd y canllaw hwn er mwyn helpu ymgeiswyr ac aelodau’r panel wrth ysgrifennu a sgorio cynigion. Dylech ddarllen y canllaw hwn yn ofalu. Ar ôl i chi wneud hyn, gallwch wneud cais i'r cynllun hwn gan ddefnyddio ffurflen ar-lein sydd ar gael drwy ein gwefan.
Trosolwg o’r Meini Prawf
Mae’r cynllun Bwrsarïau wedi’i anelu at unigolion sy’n awyddus i wella eu harbenigedd mewn gwaith treftadaeth gymunedol. Mae’n agored i ymarferwyr ar unrhyw gam ar eu taith a’i nod yw cefnogi amrywiaeth eang o weithgareddau datblygiad proffesiynol. 
Bydd ceisiadau yn cael eu haesu yn ôl y tri maen prawf canlynol:
· Angen
· Cynulleidfaoedd, Ymgysylltu ac Effaith
· Rhannu Gwybodaeth
Bydd pob maen prawf yn cael ei sgorio fel a ganlyn: 
	Sgôr    
	Statws 

	1 
	Gwael 

	2 
	Isel 

	3 
	Da 

	4 
	Ardderchog

	5 
	Rhagorol 


 
Mae’r meini prawf yn cael eu pwysoli’n gyfartal. Mae rhagor o wybodaeth am bob un wedi’i nodi isod. Nid yw’r wybodaeth yn gwbl gynhwysfawr: mae’n bosibl na fydd ateb rhagorol yn ymdrin â phob un o’r pwyntiau y cyfeirir atynt, a/neu gall ymdrin â phwyntiau eraill fel sy’n briodol i’r ymgeisydd a’r prosiect.
Fodd bynnag, dylai’r wybodaeth isod helpu ymgeiswyr i ysgrifennu cynigion llwyddiannus a bydd hefyd yn helpu pob aelod o’r panel i asesu’r cynigion.

Angen
Defnyddiwch yr adran hon i esbonio pam mae’r bwrsari yn bwysig ar gyfer eich datblygiad ym maes gwaith treftadaeth gymunedol. Rydym am wybod pa sgiliau, gwybodaeth neu brofiad penodol rydych yn ceisio eu gwella – a pham mai dyma’r amser iawn i chi gymryd y cyfle hwn.
Gallech ddisgrifio’r canlynol:
· Bwlch yn eich sgiliau, hyder, neu brofiad presennol sy’n cyfyngu ar eich gallu i arwain neu gyfrannu at waith/ymchwil ym maes treftadaeth gymunedol.
· Cyfeiriad neu faes ymarfer newydd rydych yn awyddus i’w ddilyn – fel cyd-gynhyrchu, dehongli cynhwysol, neu ymgysylltiad digidol – a pham mae’n bwysig i’ch gwaith.
· Her neu gyfle yn eich rôl, sefydliad, neu gymuned bresennol y byddai’r bwrsari hwn yn eich helpu i ymateb iddo.
· Diffyg mynediad i gyfleoedd hyfforddiant neu ddatblygiad yn y gorffennol, a sut byddai’r bwrsari hwn yn helpu i fynd i’r afael â hyn.
Gallech hefyd esbonio:
· Pam mae’r cyfle dysgu hwn yn amserol - er enghraifft, o ran eich cam presennol yn eich gyrfa, prosiect newydd, neu newid yn eich cyfrifoldebau.
· Sut bydd y bwrsari yn eich helpu i gymryd cam ystyrlon ymlaen – boed hynny’n golygu meithrin hyder, treialu dulliau gweithredu newydd, neu wella eich ymarfer.
· Pa wahaniaeth gallai’r cyfle hwn ei wneud i’ch gwaith yn y dyfodol, a sut byddai’n gallu bod o fudd i eraill (e.e. eich sefydliad, cymuned, neu gymheiriaid).
Bydd anghenion a nodau pob ymgeisydd yn wahanol. Defnyddiwch yr adran hon i ddangos sut bydd y bwrsari yn cefnogi eich datblygiad – a pham mae’n bwysig nawr.

Cynulleidfaoedd, Ymgysylltu ac Effaith
Defnyddiwch yr adran hon i esbonio pa newid byddai’r bwrsari hwn yn helpu i’w greu – i chi, eich sefydliad, a/neu eich cymuned. Rydym am ddeall sut bydd y cyfle hwn yn cefnogi eich datblygiad a sut gallai’r dysgu hwnnw gael sgil-effeithiau a bod o fudd i eraill.
Gallech ddisgrifio:
· Pa wahaniaeth fyddai’r bwrsari hwn yn ei wneud i’ch hyder, sgiliau, neu ymarfer mewn gwaith treftadaeth gymunedol.
· Sut gallai’r dysgu neu brofiad y byddwch yn ei ennill gryfhau eich rôl bresennol, arwain at gyfleoedd newydd, neu gefnogi eich nodau mwy hirdymor.
· Sut gallai eich datblygiad gael effaith gadarnhaol ar eich sefydliad - er enghraifft, drwy gyflwyno dulliau gweithredu newydd, adeiladu capasiti, neu gefnogi ymgysylltiad mwy cynhwysol.
· Sut gallai eich dysgu fod o fudd i’ch cymuned – fel galluogi gweithgareddau newydd, gwella mynediad, neu roi llais i leisiau sy’n cael eu tangynrychioli.
Gallech hefyd esbonio:
· Pam mae’r cyfle hwn yn ystyrlon i chi ar yr adeg hon ar eich taith.
· Pa fath o effaith rydych chi’n gobeithio ei gweld – a sut gallech chi fyfyrio ar yr hyn rydych chi wedi’i ddysgu neu ei rannu.
· Unrhyw ffyrdd rydych chi’n bwriadu cynnwys yr hyn rydych chi wedi’i ddysgu neu ei roi ar waith yn eich gwaith neu gyd-destun cymunedol.

Rhannu Gwybodaeth 
Defnyddiwch yr adran hon i esbonio sut rydych chi’n bwriadu rhannu’r hyn byddwch chi’n ei ddysgu drwy’r bwrsari. 
Gallech ddisgrifio’r canlynol:
· Sut byddwch chi’n myfyrio ar yr hyn rydych chi wedi’i ddysgu a’i gofnodi - er enghraifft, defnyddio nodiadau, allbynnau creadigol, neu werthusiad anffurfiol.
· Sut rydych chi’n bwriadu rhannu’r hyn rydych chi wedi’i ddysgu gydag eraill – fel mewn cyfarfod tîm, postiad blog, gweithdy, neu sgwrs anffurfiol.
· Gyda phwy rydych chi’n gobeithio rhannu’r hyn rydych chi wedi’i ddysgu
Gallech hefyd esbonio:
· Sut gallai’r hyn rydych chi wedi’i ddysgu ysbrydoli neu gefnogi pobl eraill sy’n gweithio ym maes treftadaeth gymunedol – yn enwedig y rhai sydd heb gael mynediad i gyfleoedd tebyg.
· Unrhyw gynlluniau sydd gennych i adeiladu ar y dysgu hwn yn eich gwaith yn y dyfodol, drwy gydweithio, neu weithgareddau cymunedol.
· Sut byddwch chi’n sicrhau eich bod yn rhannu eich gwybodaeth mewn ffordd hygyrch a chynhwysol - er enghraifft, defnyddio iaith glir, cynnig fformatau gwahanol, neu addasu ar gyfer eich cynulleidfa.

